**ΣΥΝΟΔΕΥΤΙΚΟ ΣΗΜΕΙΩΜΑ ΣΥΝΕΝΤΕΥΞΗΣ ΤΥΠΟΥ**

**ΤΕΧΝΟΛΟΓΙΚΕΣ ΚΑΙΝΟΤΟΜΙΕΣ ΓΙΑ ΤΗ ΣΥΓΚΕΝΤΡΩΣΗ ΚΑΙ ΜΕΤΑΔΟΣΗ  
 ΤΩΝ ΕΚΛΟΓΙΚΩΝ ΑΠΟΤΕΛΕΣΜΑΤΩΝ 2019**

**ΣΥΓΧΡΟΝΗ ΔΙΑΔΙΚΤΥΑΚΗ ΠΥΛΗ**

**Η νέα σύγχρονη Διαδικτυακή Πύλη eklοges.ypes.gr είναι πλήρως ανασχεδιασμένη** για να προσφέρει αισθητά **αναβαθμισμένη εμπειρία** στον τελικό χρήστη ανεξαρτήτως συσκευής (mobile, tablet, work-station). Είναι **πλήρως διαδραστική** προσφέροντας **διευρυμένες πληροφορίες,** με ιδιαίτερη έμφαση στην **ανάλυση των εκλογικών αποτελεσμάτων** σε επίπεδο Επικράτειας και Συνδυασμών. Η νέα, «φρέσκια» υλοποίηση τόσο σε επίπεδο αλληλεπίδρασης όσο και σε επίπεδο εμπειρίας χρήστη βασίζεται σε τεχνολογίες αιχμής, ενσωματώνοντας παράλληλα όλους τους απαραίτητους σύγχρονους μηχανισμούς ασφαλείας. **Όσο για τη βραδιά των εκλογών η επισκεψιμότητά της ξεπερνά οποιοδήποτε άλλο καταγεγραμμένο γεγονός εθνικής εμβέλειας.**

**ΝΕΟ ΣΥΓΧΡONO ΣΥΣΤΗΜΑ ΜΕΤΑΔΟΣΗΣ ΕΚΛΟΓΙΚΩΝ ΑΠΟΤΕΛΕΣΜΑΤΩΝ (SRT)**

To νέο Σύστημα Μετάδοσης Αποτελεσμάτων (SRT) περιλαμβάνει τη χρήση **12.000 tablets** με **εξειδικευμένη εφαρμογή** από το σύνολο των Δικαστικών Αντιπροσώπων της Περιφέρειας Αττικής, καθώς επίσης και από ένα σημαντικό τμήμα Δικαστικών Αντιπροσώπων της υπόλοιπης Επικράτειας. Η νέα διαδικασία μετάδοσης των αποτελεσμάτων μέσω tablet, **έχει τη δυνατότητα κάλυψης πολλαπλών εκλογών (Ευρωεκλογές, Περιφερειακές, Δημοτικές ) όχι μόνο των αποτελεσμάτων υπέρ των Συνδυασμών αλλά και υπέρ των Υποψηφίων.** Επιπρόσθετα, από το σύστημα μετάδοσης θα αξιοποιηθούν και 4.700 κινητά, τα οποία θα αποσταλούν σε επιλεγμένα τμήματα όλης της Επικράτειας εκτός της Περιφέρειας Αττικής.

**ΣΥΣΤΗΜΑ ΟΝ LINE ΚΑΤΑΧΩΡΙΣΗΣ ΣΤΑΥΡΩΝ ΥΠΟΨΗΦΙΩΝ ΤΩΝ ΕΥΡΩΕΚΛΟΓΩΝ**  
Το **Σύστημα on line καταχώρισης σταυρών Υποψηφίων των Ευρωεκλογών**, είναι ένα ολοκληρωμένο κεντρικό σύστημα, που θα χρησιμοποιηθεί από το σύνολο των Περιφερειών   
εκτός της Περιφέρειας Αττικής και θα επιτρέψει **την έγκαιρη καταχώριση των σταυρών και την επιτάχυνση της ολοκλήρωσης της διαδικασίας σταυροδοσίας των υποψήφιων Ευρωβουλευτών.**

**ΣΥΣΤΗΜΑ ΥΠΟΣΤΗΡΙΞΗΣ ΔΙΑΔΙΚΑΣΙΩΝ ΠΡΩΤΟΔΙΚΕΙΩΝ**

Στο **Σύστημα Υποστήριξης των διαδικασιών των Πρωτοδικείων** το οποίο λειτούργησε το 2010 ως ένας βοηθητικός μηχανισμός για συγκεκριμένα Πρωτοδικεία. Σε αυτές τις εκλογές αυτό το σύστημα θα αποτελέσει **βασικό εργαλείο για την υποστήριξη των εκλογικών διαδικασιών από το σύνολο των Πρωτοδικείων της χώρας.** **Μέσω αυτού τα Πρωτοδικεία έχουν τη δυνατότητα να επεξεργαστούν και να αναρτήσουν έγκαιρα τα επίσημα αποτελέσματα των εκλογών.**  Σε αυτές τις εκλογές το σύστημα έχει πλήρως αναβαθμιστεί και περιλαμβάνει και νέες λειτουργικές δυνατότητες που αφορούν την ανακήρυξη των Υποψηφίων, τις διαδικασίες Εφόρου, την παρακολούθηση των Δικαστικών Αντιπροσώπων, την υποστήριξη των κληρώσεων των Εφορευτικών Επιτροπών και τη διαχείριση των αμοιβών των Δικαστικών Αντιπροσώπων

**ΥΠΟΣΥΣΤΗΜΑ ΔΗΜΙΟΥΡΓΙΑΣ ΠΡΟΤΥΠΩΝ ΠΡΑΚΤΙΚΩΝ Νο 2**

Το **Υποσύστημα δημιουργίας προτύπων πρακτικών Νο 2** για χρήση από Δικαστικούς Αντιπροσώπους που σχεδίασε και υλοποίησε η SingularLogic και έδωσε τη δυνατότητα στους Δικαστικούς Αντιπροσώπους να μπορούν διαδικτυακά να κατεβάσουν και να εκτυπώσουν τα πρακτικά Νο2 (συμπληρώνονται από τους ΔΑ χειρόγραφα με την ολοκλήρωση της διαδικασίας διαλογής των ψηφοδελτίων), **προ-συμπληρωμένα με τους Συνδυασμούς και τους Υποψηφίους για κάθε εκλογική διαδικασία προσφέροντάς τους** πολύτιμη βοήθεια.